**GHID DE PRACTICĂ**

PENTRU STUDENȚŢII ANULUI II – PROGRAME DE MASTERAT

**FACULTATEA DE ȘTIINȚE ECONOMICE ȘI ADMINISTRAREA AFACERILOR**

ANUL UNIVERSITAR 2019 - 2020

**CUPRINS**

1. [CADRUL GENERAL](#_bookmark0)
2. [DERULAREA STAGIULUI DE PRACTICĂ](#_bookmark1)
	1. Delimitări generale
	2. Prevederi specifice
		1. Responsabilitățile practicantului (masterandului)
		2. Responsabilitățile partenerului de practică şi ale tutorilor
		3. Responsabilitățile universității organizatoare de practică şi ale cadrelor didactice supervizoare
	3. Evaluarea stagiului de practică
3. [RAPORTUL DE PRACTICĂ](#_bookmark2) (CAIETUL DE PRACTICĂ)

#  CADRUL GENERAL

#  Prezentul ghid de practică reprezintă un suport de informare pentru masteranzii anului II ai programelor de masterat din cadrul Facultății de Științe economice și administrarea afacerilor.

Practica de specialitate pentru masteranzii anului II din cadrul programelor de masterat se organizează în conformitate cu cadrul legal existent la nivel național.

Practica de specialitate este prevăzută ca disciplină distinctă în semestrul I al anului II de studiu, conducând la obținerea numărului de puncte de credit menționate în planul de învățământ al programului de masterat urmat.

Masteranzii trebuie să efectueze un număr de 84 de ore de practică până la sfârşitul semestrului I al anului II de studii. Stagiul de practică de specialitate se derulează la o entitate economică ce poate fi: societate comercială, instituție publică, bancă, precum şi în alt tip de organizație, care poate asigura condițiile desfăşurării normale a acesteia.

Având în vedere prevederile legale menționate mai sus, în cadrul acestui ghid se definesc şi vor fi utilizați următorii termeni:

**Stagiul de practică** reprezintă activitatea desfăşurată de masteranzii anului II ai programelor de masterat, conform planului de învățământ aprobat, care are drept scop verificarea aplicabilității cunoştințelor teoretice însuşite în cadrul programului de pregătire profesională.

**Organizatorul de practică** este Universitatea Transilvania din Brașov, prin Facultatea de Științe economice și administrarea afacerilor, care desfăşoară activități instructiv-educative şi formative potrivit legislației române în vigoare.

**Partenerul de practică** este entitatea economică din România care asigură desfăşurarea stagiului de practică şi al cărei profil de activitate este compatibil cu cel al domeniilor de pregătire oferite în cadrul universității organizatoare de practică.

**Cadrul didactic supervizor** este cadrul didactic care va prezenta masteranzilor cerințele specifice derulării stagiului de practică şi/sau va asigura evaluarea masteranzilor practicanți.

**Tutorele** este persoana desemnată de partenerul de practică din cadrul angajaților săi care va coordona activitatea masterandului pe toată perioada stagiului şi va asigura respectarea condițiilor de pregătire şi dobândirea de către acesta a competențelor profesionale planificate.

**Practicantul** este masterandul care desfăşoară activități practice pentru consolidarea cunoştințelor teoretice şi pentru formarea abilităților practice necesare unei integrări mai rapide şi facile pe piața muncii.

**Convenția de practică** este contractul tripartit de practică, care va fi semnat şi însuşit de către masterandul practicant, organizatorul, respectiv partenerul de practică. Acest document cuprinde şi responsabilitățile părților semnatare.

#  2. DERULAREA STAGIULUI DE PRACTICĂ

#  2.1. Delimitări generale

Stagiile de pregătire practică se vor realiza, pe perioada semestrului I al anului II a programelor de masterat şi vor totaliza un număr de **84** de ore.

Practica de specialitate se efectuează pe baza convenției-cadru privind efectuarea stagiului de practică încheiată între organizația unde are loc stagiul de practică, Universitatea Transilvania din Brașov şi masterand sau a unei adeverințe care atestă angajarea masterandului pe un post al cărui profil este compatibil cu cerințele cuprinse în fișa disciplinei Practica de specialitate. Modelul convenției-cadru privind efectuarea stagiului de practică este prezentat în Anexa 1. În cazul adeverinței de angajat este necesară menționarea poziției pe care a fost angajat masterandul şi precizarea atribuțiilor acestuia în timpul angajării.

La finalizarea stagiului de practică, responsabilul din partea partenerului de practică furnizează practicantului, sub semnătură şi ştampilă, o apreciere din care să rezulte numărul orelor efectuate, gradul de însuşire a cunoştințelor practice şi respectarea disciplinei la locul de practică. Pentru această apreciere poate fi utilizat modelul de fişă de observare prezentat în cadrul Anexei 4 sau un alt format care să includă cerințele menționate anterior.

Convențiile de practică se încheie anticipat desfăşurării activității, la începutul anului universitar în care este prevăzut stagiul.

Convențiile de practică ale studenților care derulează practica de specialitate în anul II semestrul I se completează în trei exemplare. Un exemplar se va depune, în mod centralizat, la cadrul didactic supervizor care asigură evaluarea masteranzilor practicanți.

**2.2. Prevederi specifice**

Pe perioada desfăşurării stagiului de practică, cele trei părți semnatare ale convenției de practică (organizatorul de practică, practicantul, partenerul de practică) au următoarele responsabilități, prezentate în secțiuni distincte ale prezentului ghid:

**2.2.1. Responsabilitățile practicantului (masterandului)**

- să se prezinte pe toată durata stagiului de practică la instituția parteneră de practică şi să respecte programul de lucru agreat cu aceasta;

- să desfăşoare activitățile specificate de tutore în conformitate cu portofoliul de practică, în condițiile respectării cadrului legal cu privire la volumul de muncă şi dificultatea acestora;

- să nu folosească, sub nici o formă, informațiile despre partenerul de practică la care are acces în timpul stagiului, pentru a le comunica unui terțţ sau pentru a le publica, în timpul sau după terminarea stagiului, decât cu acordul respectivului partener de practică;

- masterandul îşi asumă întreaga răspundere pentru respectarea normelor de organizare şi de protecție a muncii specifice instutuției gazdă pe toată durata desfăşurării practicii. În cazul apariției unei dispute între studentul practicant şi instituția gazdă, aceştia pot apela la universitate ca să acționeze ca mediator, dar părțile nu vor implica universitatea în nici un alt mod în desfăşurarea convenției de practică.

 **2.2.2. Responsabilitățile partenerului de practică şi ale tutorilor**

 - prin intermediul tutoreluidesemnat, partenerul de practică are obligația de a respectatermenii convenției de practică;

 - să instruiască masterandul practicant cu privire la normele de securitate şi sănătate în muncă, în conformitate cu legislația în vigoare;

 - să pună la dispoziția masterandului practicant instrumente specifice de lucru, acolo unde este cazul;

 - să implice masteranzii în activități specifice domeniului studiat, în vederea asigurării unui context favorabil formării de competențe profesionale în domeniu;

 - să pună la dispoziția masterandului datele necesare întocmirii proiectului de practică;

 - să asigure masterandului practicant, pe parcursul derulării stagiului de practică, posibilitatea desfăşurării activității în toate compartimentele relevante ale instituției pentru atingerea obiectivului de practică stabilit;

 - să întocmească şi să elibereze pentru fiecare masterand o fişă de observare sau un alt document similar în care să fie cuprinsă evaluarea tutorelui acordată pentru stagiul de practică efectuat de masterand;

 - să raporteze universității organizatoare de practică eventualele incidente în care au fost implicați masteranzii.

 **2.2.3. Responsabilitățile universității organizatoare de practică şi ale cadrelor didactice supervizoare**

- universitatea, prin Facultatea de Științe economice și administrarea afacerilor va desemna un cadru didactic supervizorpentru fiecare program de studiu;

 - cadrul didactic supervizor va aduce la cunoştința masteranzilor participanți cerințele stagiului de practică;

 - cadrul didactic supervizor va participa la evaluarea masteranzilor pe care îi coordonează.

 **2.3. Evaluarea stagiului de practică**

 Pentru evidențierea activității desfăşurate pe perioada derulării stagiului de practică fiecare masterand (indiferent dacă efectuează stagiul de practică în baza convenției-cadru sau în baza unei adeverințe de angajat) are obligația elaborării unui raport (caiet) de practică**.** Acesta va fi luat în considerare în procesul de evaluare a stagiului de practică efectuat. Finalizarea stagiului de practică şi obținerea creditelor alocate disciplinei sunt condiționate de evaluarea şi certificarea raportului de practică.

 Activitatea este evaluată prin colocviu în fața unui juriu format din cel puțin două cadre didactice şi va fi notată cu note de la 1 la 10. Colocviul se susține în sesiunea de examene a semestrului I din anul II de studiu. La acordarea notei se va ţține seama de următoarele aspecte: cunoştințele practice dobândite, calitatea raportului de practică întocmit şi aprecierea responsabilului din partea partenerului de practică (tutore). Modul de evaluare a activității studenților în cadrul stagiului de practică în vederea acordării notei este prezentat în Anexa 3 – Grilă de evaluare (model orientativ). Comisia de evaluare va lua de asemenea în considerare nota acordată de către tutori masteranzilor practicanți. În acest scop, masterandul va prezenta Fişa de observare(Anexa 4) semnată şi ştampilată de partenerul de practică sau un document similar, din care să reiasă aprecierea făcută de tutore, cu privire la activitatea practicantului. Certificarea stagiului de practică se va realiza prin acordarea punctelor de credit prevăzute în planul de învățământ.

 **3**. **RAPORTUL DE PRACTICĂ (CAIETUL DE PRACTICĂ)**

La finalul stagiului, masteranzii vor redacta un **Raport de practică,** care va fi susținut în cadrul colocviului de practică. Raportul de practică va avea următoarea structură-cadru:

**Secțiunea I – Prezentarea instituției partenere de practică**

În cadrul acestei secțiuni se va avea în vedere prezentarea entității economice în cadrul căreia se desfăşoară stagiul de practică. Pot fi incluse în cadrul acestei secțiuni: denumirea entității economice, obiectul de activitate profesională, organigrama, indicatori economico-financiari specifici temei alese şi orice alte informații solicitate de cadrul didactic supervizor. Detalii suplimentare privind informațiile incluse în această secțiune vor fi stabilite împreună cu cadrul didactic supervizor.

## Secțiunea II – Calendarul pregătirii / Jurnalul de practică

## Pe perioada stagiului de practică, studentul practicant va completa Calendarul pregătirii / Jurnalul de practică. Un model orientativ este prezentat în cadrul Anexei 2.

## Secțiunea III – Prezentarea detaliilor specifice proiectului de practică

În funcție de specificul informațiilor abordate, fiecare cadru didactic supervizor va stabili detaliile ce vor fi incluse în cadrul acestei secțiuni, în funcție de tema abordată în cadrul raportului de practică.